
PËR DHËNIEN ME QIRA OSE ENFITEOZË TË PASURIVE TË NDËRMARRJEVE, SHOQËRIVE DHE INSTITUCIONEVE SHTETËRORE

Në mbështetje tё nenit 100 tё Kushtetutёs dhe tё pikёs 2 tё nenit 22 tё ligjit nr.7512, datё 10.8.1991 “Pёr sanksionimin dhe mbrojtjen e pronёs private, tё nismёs sё lirё tё veprimtarive private tё pavarura dhe privatizimit”, tё ndryshuar, me propozimin e Ministrit tё Ekonomisё, Tregtisё dhe Energjetikёs, Kёshilli i Ministrave

VENDOSI:

I. Pёrkufizimi i pasurisё publike, kategoritё dhe elementet e konkurrimit, e drejta, kompetencat dhe afatet 
1. Pasuritё e institucioneve shtetёrore, tё ndёrmarrjeve shtetёrore dhe shoqёrive tregtare, me kapital 100 pёr qind shtetёror, u jepen tё tretёve, me qira ose enfiteozё, nёpёrmjet procedurёs sё konkurrimit.
2. Pasuritё, qё jepen me qira, sipas përcaktimit të pikës 1 të kёtij vendimi, janё trualli i lirë, ndёrtesat, trualli i lirё funksional (jo nёn ndёrtesё), makineritё e pajisjet dhe linjat e prodhimit.
Pasuritё, qё jepen me enfiteozё, sipas përcaktimit të pikës 1 të kёtij vendimi, janё vetёm pasuritё e paluajtshme tё institucioneve e tё ndёrmarrjeve shtetёrore dhe tё shoqёrive tregtare, me kapital 100 pёr qind shtetёror.
3. Ndalohet dhënia me qira ose enfiteozë e objekteve shtetёrore, tё ndёrtuara nё troje private, pёrveçse kur kjo u shërben interesave publike, sipas pёrkufizimit tё dhёnё nё ligjin nr.9235, datё 29.7.2004 “Pёr kthimin dhe kompensimin e pronёs”, tё ndryshuar. 
Pёr pasuritё shtetёrore nё troje private, dhёnё nё pёrdorim tё tretёve me kontratё qiraje ose enfiteozё, para daljes sё kёtij ligji, veprohet sipas nenit 8/1 tё ligjit tё sipёrpёrmendur.
4. Kategoritё dhe elementet e konkurrimit pёr çdo kategori, nё dhёnien me qira tё pasurisё shtetёrore, janё si mё poshtё vijon:
a) Kategoria I, e cila pёrfshin pasuri, qё jepen pёr veprimtari ekonomike prodhuese. Elementet e konkurrimit janё:
- Niveli i investimit;
- Niveli i punёsimit;
- Tarifa e qirasё mujore;
- Veprimtaria, qё do tё ushtrohet: prodhim pёr vend apo prodhim pёr eksport.
b) Kategoria II, e cila pёrfshin pasuri, qё jepen pёr veprimtari tё tjera ekonomike, si nё shёndetёsi, arsim, kulturё, sport etj. Elementet e konkurrimit janё:
- Niveli i investimit;
- Niveli i punёsimit;
- Tarifa e qirasё mujore.
Institucionet qendrore e vendore, pёr objektet me vlera kombёtare e me karakter kulturor, muzeal, historik e arkeologjik, mund tё vendosin elemente shtesё.
c) Kategoria III, e cila pёrfshin pasuri, qё jepen pёr shёrbime, si zyra, magazina ose për shёrbim tregtar. Element konkurrimi ёshtё vetёm:
- Tarifa e qirasё mujore.
Nё rast se paraqiten pёr konkurrim propozime pёr veprimtari, tё cilat klasifikohen nё kategorinё I, II ose III, pёrparёsi ka veprimtaria e kategorisё I, mё pas II e nё fund III.
5. Elementet e konkurrimit pёr dhёnien me enfiteozё tё pasurisё shtetёrore janё:
- Niveli i investimit, nё pasuri tё paluajtshme, pёr pёrmirёsimin e pronёs, i cili tё jetё mbi 200 pёr qind e vlerёs sё objektit;
- Qёllimi dhe niveli i investimit nё tёrёsi, nё objekt;
- Niveli i punёsimit;
- Tarifa e detyrimit mujor.
6. Pёrjashtohen nga konkurrimi:
a) Dhёnia me qira, pёr njё afat deri nё 1 vit, e sipёrfaqeve deri nё 200 m2 .
b) Dhёnia me qira e pasurive tё ndёrmarrjeve e shoqёrive shtetёrore, subjekteve, tё pajisura me leje shfrytёzimi tё pasurive natyrore minerare, me leje peshkimi, lejen e shfrytёzimit tё ujёrave.
c) Subjektet, qё kanё kontratё qiraje, afati i tё cilave ka pёrfunduar, por qё kanё zbatuar me seriozitet kushtet e kontratёs sё pёrfunduar. Nё kёtё rast atyre u ripёrsёritet kontrata, nёse organi i varёsisё administrative shprehet dakord.
ç) Shtesat nё kontratё tё sipёrfaqeve, ndёrtesave, objekteve ose tё linja-makinerive, qё kёrkohen nga qiramarrёsit pёr tё pёrmirёsuar ose shtuar veprimtarinё, tё cilat kёrkojnё investime tё tjera e qё shoqёrohen me vende tё reja pune, por pa e ndryshuar objektin e veprimtarisё. Shtesa nё kontratё bёhet vetёm njё herё dhe pёr njё sipёrfaqe deri nё 500 m2.
7. Tё drejtёn e lidhjes sё kontratёs sё qirasё dhe afatet e dhёnies me qira e kanё:
a) Ndёrmarrja, shoqёria apo institucioni shtetёror, i cili jep me qira, pёr njё afat deri nё 1 vit, objektet me sipёrfaqe deri nё 200 m2, objektet voluminoze, si depozita, sillose etj. me volum deri nё 300 m3, si dhe makineri, pajisje, linja teknologjike, galeri minerare, tё shkёputura ose brenda kёtyre sipёrfaqeve. Ndërmarrjeve, shoqërive apo institucioneve shtetërore u ndalohet të japin me qira truall të lirë deri në 200 m2. Pёr dhёnien me qira mbi 1 vit, por jo mё shumё se 5 vjet, ndёrmarrja, shoqёria apo institucioni shtetёror merr miratimin e organit tё varёsisё administrative.
b) Organi, qё ushtron tё drejtёn e pёrfaqёsuesit tё pronarit tё pronёs shtetёrore tё ndёrmarrjes, shoqёrisё apo institucionit shtetёror, i cili jep me qira deri nё 20 vjet, sipёrfaqe mbi 200 m2, objekte voluminoze, si depozita, sillose etj., me volum mbi 300 m3, makineri, pajisje, linja teknologjike, galeri minerare etj., brenda kёtyre sipёrfaqeve.
c) Pёr pasuritё, ku pёrfaqёsuesi i pronarit tё pronёs shtetёrore ёshtё pushteti vendor, tё drejtёn e lidhjes sё kontratёs e ka:
i) ndёrmarrja, shoqёria apo institucioni shtetёror, me afat deri nё 1 vit, pёr objektet me sipёrfaqe deri nё 200 m2, objektet voluminoze, si depozita, sillose etj., me volum deri nё 300 m3, si dhe makineri-pajisje, linja teknologjike, galeri minerare, tё shkёputura ose brenda kёtyre sipёrfaqeve;
ii) organi i pushtetit vendor, me miratim tё kёshillit bashkiak/komunal, nё pёrputhje me ligjin nr.8652, datё 31.7.2000 “Pёr organizimin dhe funksionimin e qeverisjes vendore”, me afat deri nё 20 vjet, pёr sipёrfaqe mbi 200 m2, objektet voluminoze, si depozita, sillose etj., me volum mbi 300 m3, makineri, pajisje, linja teknologjike brenda kёtyre sipёrfaqeve.
8. Tё drejtёn e lidhjes sё kontratёs sё enfiteozёs pёr pasurinё shtetёrore, me afat jo mё shumё se 20 vjet, e ka organi, qё ushtron tё drejtёn e pёrfaqёsuesit tё pronarit.
9. Pasuritё, nё administrim tё Drejtorisё sё Shёrbimeve Qeveritare, jepen me qira prej saj, me afat deri nё njё vit, pa kufizim pёr sipёrfaqen, sipas tarifave tё pёrcaktuara nё tabelёn, qё i bashkёlidhet kёtij vendimi. Kontrata mbi këtë afat lidhet nga pёrfaqёsuesi i pronarit tё pronёs shtetёrore, duke zbatuar tarifat e këtij vendimi.
10. Pasuritё, nё administrim tё Autoritetit Portual, Durrёs, jepen me qira ose enfiteozё prej tij, nё pёrputhje me ligjin nr.9130, datё 8.9.2003 “Pёr autoritetin portual”, sipas procedurave tё kёtij vendimi.
11. Për subjektet e pajisura me leje shfrytёzimi tё pasurive natyrore minerare, peshkimit, ujërave, etj., Ministria e Ekonomisë, Tregtisë dhe Energjetikës ia autorizon, në emër dhe për llogari të saj, tё drejtёn e lidhjes së kontratës, në përputhje me përcaktimet e Kodit të Procedurës Administrative, rast pas rasti, institucionit, që ka të drejtën e dhёnies sё lejes sё shfrytёzimit.
12. Dhёnia me qira e objekteve, pasuri të ndёrmarrjeve, shoqёrive dhe institucioneve shtetёrore, bёhet pёr tё gjithё sipёrfaqen e tyre. Nёse nё pёrfundim tё konkurrimit nuk ёshtё shprehur asnjё interes pёr marrjen me qira tё objekteve të ofruara, atёherё, me miratimin e organit tё varёsisё administrative ose tё organit, qё ushtron tё drejtёn e pёrfaqёsuesit tё pronarit, ai ndahet nё pjesё.
II. Procedurat e dhёnies me qira ose enfiteozё tё pasurive shtetёrore
1. Pёr objektin, qё do tё jepet me qira ose enfiteozё, ndёrmarrja, shoqёria apo institucioni shtetёror, qё e ka nё administrim, pёrgatit dokumentacionin e mёposhtёm:
a) Propozimin e ndёrmarrjes, shoqёrisё apo institucionit shtetёror pёr dhёnien me qira ose enfiteozё tё objektit, i cili pёrmban edhe propozimin pёr kategorizimin e veprimtarisё, qё mund tё ushtrohet nё objekt, sipas pёrcaktimeve tё pikave 4 e 5 tё kapitullit 1 tё kёtij vendimi.
b) Genplanin e objektit, ku shёnohen sipёrfaqja e pёrgjithshme e truallit, sipёrfaqja e truallit nёn ndёrtesё, si dhe sipёrfaqja e truallit tё lirё funksional (jo nёn ndёrtesё), tё konfirmuar nga organi i qeverisjes vendore dhe nga drejtori i ndёrmarrjes, shoqёrisё apo institucionit shtetёror.
c) Konfirmimin nga zyra e regjistrimit tё pasurive tё paluajtshme pёr pronёsinё shtetërore tё objektit dhe truallit.
ç) Konfirmimin nga Agjencia e Kthimit dhe Kompensimit të Pronave.
d) Listёn e makinerive, tё pajisjeve, linjave teknologjike, galerive minerare, depozitave etj., qё do tё jepen me qira ose enfiteozё.
dh) Vlerёn dysheme tё detyrimit mujor.
Pёr objektet e pёrcaktuara nё shkronjёn “a” tё pikёs 7 tё kapitullit I tё kёtij vendimi, pas pёrgatitjes sё kёtij dokumentacioni, drejtuesi i ndёrmarrjes, shoqёrisё apo institucionit shtetёror, qё ka nё administrim objektin, i cili do tё jepet me qira, me miratim tё organit drejtues tё tij, lidh kontratёn e qirasё.
Dokumentacioni, i pёrgatitur nga ndёrmarrja, shoqёria apo institucioni shtetёror, pёr dhёnien me qira ose enfiteozё, pёr sipёrfaqet mbi 200 m2, dёrgohet nё organin, qё ushtron tё drejtёn e varёsisё administrative, i cili, pasi shqyrton dhe miraton dokumentacionin e pёrgatitur nga ndёrmarrja, shoqёria apo institucioni shtetёror, e dёrgon atё nё organin, qё ushtron tё drejtёn e pёrfaqёsuesit tё pronarit tё kёsaj prone shtetёrore.
Organi, qё ushtron tё drejtёn e pёrfaqёsuesit tё pronarit tё pronёs shtetёrore, me urdhёr tё titullarit vazhdon procedurat pёr dhёnien me qira ose enfiteozё tё pasurisё shtetёrore. Pjesё e urdhrit ёshtё njoftimi nё buletinin e njoftimeve publike, pёr zhvillimin e procedurёs sё konkurrimit pёr dhёnien me qira ose enfiteozё tё pasurisё shtetёrore.
2. Urdhri i titullarit tё institucionit, pёr dhёnien me qira ose enfiteozё, me konkurrim, tё pasurisё sё ndёrmarrjes, shoqёrisё apo institucionit shtetёror, pёrmban:
a) Tё dhёnat e objektit: emёrtimi, sipёrfaqja, qёllimi i pёrdorimit, çmimi dysheme, afati.
b) Kategorizimin e veprimtarisё, qё mund tё ushtrohet nё objekt, ose pranimin e propozimeve pёr kategori tё tjera veprimtarish.
c) Pikёt vlerёsuese pёr elementet e konkurrimit, tё pёrcaktuara sipas pikёs 5 kapitulli I tё kёtij vendimi, tё cilat caktohen, rast pas rasti, nga titullari i institucionit.
ç) Vendin, datёn dhe orёn, ku paraqiten dokumentet e konkurruesve.
d) Pёrbёrjen e komisionit tё shqyrtimit tё ofertave tё konkurrentёve.
dh) Dokumentacionin, qё do tё paraqitet nё konkurrim nga konkurrentёt. 
Kёtij urdhri i bashkёlidhen edhe njoftimi pёr botim, si dhe kushtet e përgjithshme të kontratës.
3. Njoftimi pёr botim pёr dhёnien me qira ose enfiteozё tё objektit, shpallet 4 herё nё buletinin e njoftimeve publike dhe pёrmban tё dhёnat pёr objektin, kategorizimin e veprimtarisё, pikёt vlerёsuese pёr elementet e konkurrimit, dokumentacionin, qё duhet tё paraqesin konkurrentёt, si dhe vendin, datёn dhe orёn e paraqitjes sё dokumentacionit. Data e konkurrimit tё jetё jo mё parё se 30 ditё kalendarike nga data e botimit tё fundit.
4. Së bashku me njoftimin, në buletinin e njoftimeve publike botohen edhe kushtet e përgjithshme të kontratës
5. Dokumentacioni pёr marrjen me qira, qё paraqesin konkurrentёt, i dorёzohet organit dhe pёrmban:
a) Kёrkesën e subjektit pёr marrjen me qira tё objektit.
b) Planbiznesin e hollёsishёm pёr vёnien nё funksionim tё objektit, ku tё pёrshkruhen qartё plani i punёsimit, plani i investimeve dhe burimet e financimit.
c) Ofertёn pёr tarifёn mujore tё qirasё.
ç) Dokumentacionin, ligjor dhe fiskal, tё subjektit konkurrues.
d) Vёrtetimin nga dega e tatimeve pёr shlyerjen e detyrimeve tatimore.
dh) Vёrtetimin nga dega e doganёs apo kontratat e eksportit, efektive, në rastin kur subjekti, qё konkurron, kryen veprimtari eksportuese.
Ky dokumentacion ёshtё i vlefshёm edhe nё rastet kur objekti jepet me qira, pa konkurrim.
6. Dokumentacioni pёr marrjen me enfiteozё, qё paraqesin konkurrentët, i dorёzohet organit dhe pёrmban:
a) Kёrkesёn pёr marrjen me enfiteozë tё objektit.
b) Planbiznesin e hollёsishёm pёr pёrmirёsimin e pronёs.
c) Nivelin e investimeve tё parashikuara, nё pasuri tё paluajtshme dhe nё objektin nё tёrёsi, shoqёruar me projekte, skica dhe dokumentacion tjetёr paraprak, si dhe burimin e financimit tё projektit.
ç) Ofertёn pёr tarifёn mujore.
d) CV-nё e subjektit, ku tё tregohet pёrvoja nё fushёn e veprimtarisё ekonomike, qё do tё ushtrohet nё objektin, i cili jepet me enfiteozё, tё shoqёruar me dokumentacionin vёrtetues.
dh) Dokumentacionin, ligjor dhe fiskal, tё subjektit konkurrues.
e) Vёrtetimin nga dega e tatimeve, qё subjekti nuk ka detyrime tatimore.
ë) Vёrtetimin nga dega e doganёs apo kontratat e eksporteve efektive, nё rastet kur subjektet kryejnё veprimtari eksportuese.
7. Komisioni i dhёnies me qira ose enfiteozё tё pasurisё shtetёrore ka kёto detyra:
a) Bёn protokollimin e kёrkesave dhe hap, nё prani tё konkurrentёve, dokumentacionin e paraqitur prej tyre. Kur dokumentacioni i paraqitur nuk ёshtё i plotё, konkurrenti skualifikohet, nё prani tё tij.
Komisioni lexon dhe bёn tё njohur, nё prani tё konkurrentёve tё kualifikuar, tё dhёnat pёr çdo ofertё tё paraqitur.
b) Harton procesverbalin e zhvillimit tё konkurrimit, ku pёrshkruan pjesёmarrёsit, konkurrentёt e skualifikuar dhe shkakun, konkurrentёt e kualifikuar dhe listёn e dokumenteve tё paraqitura prej tyre.
c) Brenda 10 ditёve bёn shqyrtimin e ofertave tё paraqitura dhe vlerёson me pikё çdo element konkurrimi, sipas pёrcaktimit nё urdhrin e titullarit. Subjektit, qё paraqet vlerёn mё tё lartë tё propozuar, i jepen pikёt maksimale pёr çdo element konkurrimi, ndёrsa subjekteve tё tjera pikёt u llogariten nё pёrpjesёtim tё drejtё me vlerёn mё tё lartë, tё propozuar.
Pёr subjektet, qё konkurrojnё pёr objektet e publikuara pёr ushtrim tё veprimtarisё prodhuese dhe nuk e paraqesin atё nё planbiznesin e tyre, elementi i prodhimit dhe ai i eksportit vlerёsohen me zero pikё. Nё pёrfundim, konkurruesit renditen nё bazё tё pikёve tё pёrfituara.
ç) Paraqet, brenda afatit tё pёrcaktuar nё shkronjёn “c” tё kёsaj pike, te titullari i organit, qё ka tё drejtёn e lidhjes sё kontratёs sё qirasё ose tё enfiteozёs njё informacion pёr zhvillimin e konkurrimit, sё bashku me procesverbalin e zhvillimit tё konkurrimit dhe listёn e konkurruesve, tё renditur sipas pikёve tё fituara.
8. Titullari i organit, qё ka tё drejtёn e lidhjes sё kontratёs sё qirasё ose enfiteozёs, vendos subjektin fitues tё konkurrimit dhe e shpall nё kёndin e njoftimeve tё institucionit.
9. Subjektet konkurruese, brenda 5 ditёve nga shpallja e subjektit fitues, kanё tё drejtёn e ankimimit te titullari i organit, i cili, brenda 10 ditёsh, i pёrgjigjet ankuesit me shkrim.
10. Pas përfundimit të procedurave të mësipërme fillojnё procedurat pёr hartimin dhe lidhjen e kontratёs sё qirasё ose enfiteozёs.
11. Në kontratë parashikohet që planbiznesi është pjesë përbërëse e kontratës.
III. Përcaktimi i tarifës dysheme për pasuritë shtetërore, që jepen me qira ose enfiteoze
Tarifa dysheme e detyrimit mujor për pasuritë shtetërore, që jepen me qira ose enfiteozë, caktohet si shumë e tarifës për ndërtesë, truallin e lirë, funksional, linjat teknologjike, makineritë e pajisjet, galeritë etj., si më poshtë vijon.
1.Për sipërfaqen ndërtesë. Ndërtesat quhen të tilla, sipas përcaktimit të pikës 115 të rregullores së urbanistikës, miratuar me vendimin nr.722, datë 19.11.1998 të Këshillit të Ministrave “Për miratimin e rregullores së urbanistikës”.


a) Për ndërtesat:
- brenda unazës së vjetër të bashkisë së Tiranës jo më pak se 300 lekë/m2 në muaj, jashtë unazës, brenda vijave kufizuese të bashkisë së Tiranës, jo më pak se 200 lekë/m2 në muaj;
- brenda vijave kufizuese të bashkive Berat, Durrës, Fier, Korçë, Lushnjë, Pogradec, Sarandë, Shkodër, Elbasan, Vlorë, Gjirokastër, Kavajë, Krujë, Laç, Lezhë, jo më pak se 150 lekë/m2 në muaj;
- jashtë vijave kufizuese të këtyre bashkive jo më pak se 100 lekë/m2 në muaj;
- brenda vijave kufizuese të bashkive Bilisht, Ersekë, Ballsh, Peqin, Tepelenë, Dibër, Pukë, Kukës, Përmet, Delvinë, Bulqizë, Gramsh, Has, Kuçovë, Librazhd, Malësi e Madhe, Mat, Rrëshen, Skrapar, Tropojë, Ura Vajgurore, Manëz, Sukth, Shijak, Fushë-Krujë, Cërrik, Patos, Roskovec, Divjakë, Libohovë, Maliq, Shëngjin, Vau i Dejës, Kamëz, Vorë, Rrogozhinë, Himarë, Selenicë, Orikum, Konispol, si dhe të bashkive të tjera, që do të shpallen të tilla me akte ligjore, jo më pak se 100 lekë/m2 në muaj.
- jashtë vijave kufizuese të bashkive të sipërpërmendura jo më pak se 50 lekë/m2 në muaj.
b) Për ndërtesat, që do të përdoren si zyra, zyra doganore, dyqane “Duty Free” dhe agjenci shërbimi, në aeroporte e dogana, jo më pak se 2 500 lekë/m2 në muaj;
c) Për ndërtesa, që do të përdoren si zyra, agjenci shërbimi në porte, jo më pak se 1000 lekë/m2 në muaj.
2. Për makineritë, pajisjet, linjat teknologjike, galeritë minerare etj., vlera e qirasë vjetore llogaritet sipas VAM-it (vlerës aktuale minimale), të llogaritur sipas akteve nënligjore në fuqi, pjesëtuar me vitet e mbetura deri në amortizimin e plotë të tyre. Në rastin kur makineritë, pajisjet, linjat teknologjike e galeritë minerare janë të amortizuara, llogaritja e qirasë vjetore të bëhet sipas VAM-it, të përcaktuar nga eksperti vlerësues dhe të miratuar nga komisioni vlerësues i ndërmarrjes, pjesëtuar me 10.
3. Për objektet voluminoze si: rezervuarët, depozitat dhe silloset, që jepen me qira me qëllim tregtimi, brenda vijave kufizuese të qyteteve të Tiranës, Beratit, Durrësit, Fierit, Korçës, Lushnjës, Pogradecit, Sarandës, Shkodrës, Elbasanit, Vlorës, Gjirokastrës, Kavajës, Krujës, Laçit e Lezhës tarifa dysheme e qirasë është 400 lekë/m3 në muaj, ndërsa jashtë vijave kufizuese të këtyre qyteteve, si dhe në të gjitha zonat e tjera, tarifa e qirasë është 200 lekë/m3 në muaj.
4. Për truallin e lirë, tarifa dysheme e qirasë është 100 lekë/ m2 në muaj.
5. Për truallin e lirë, funksional, tarifa dysheme e qirasë mujore është 20 për qind e tarifës dysheme të detyrimit mujor, të përcaktuar për ndërtesat. Trualli nën ndërtesë (objekt) përfshihet në tarifën e qirasë së ndërtesës.
6. Për terrenet sportive, tarifa dysheme e qirasë mujore është 50 lekë/m2 në muaj, brenda qytetit, dhe 30 lekë/m2 në muaj, jashtë qytetit.
7. Për pasuritë, në administrim të Drejtorisë së Shërbimeve Qeveritare, tarifat minimale të detyrimit mujor të qirasë të jenë sipas tabelës, që i bashkëlidhet këtij vendimi. 
Për mjediset e Pallatit të Kongreseve, Drejtoria e Shërbimeve Qeveritare, me miratimin e ministrit, që mbulon ekonominë, zbaton tarifa më të ulëta se ato të parashikuara më lart.
IV. Nxitja e biznesit
1. Për objektet e dhëna me qira ose enfiteoze, me sipërfaqe mbi 200 m2 , vlera e detyrimit mujor rillogaritet me zbritje, kur subjekti që i ka marrë me qira ose enfiteozë vërteton se ka plotësuar kriteret e mëposhtme:
a) Për punësimin mesatar vjetor, të vërtetuar nga dega e sigurimeve shoqërore;
i) kur punësohen 5 – 10 veta, zbritja është 5 për qind;
ii) kur punësohen 11 – 20 veta, zbritja është 10 për qind;
iii) kur punësohen 21 – 50 veta, zbritja është 20 për qind;
iv) kur punësohen 51 – 150 veta, zbritja është 30 për qind;
v) kur punësohen 151 – 300 veta, zbritja është 40 për qind;
vi) kur punësohen 301 – 500 veta, zbritja është 45 për qind;
vii) kur punësohen mbi 500 veta, zbritja është 50 për qind.


b) Për investimet e kryera:
i) 20 000 000 (njëzet milionë) lekë deri në 30 000 000 (tridhjetë milionë) lekë, zbritja është 5 për qind;
ii) 30 000 000 (tridhjetë milionë) lekë deri në 50 000 000 (pesëdhjetë milionë) lekë, zbritja është 10 për qind;
iii) 50 000 000 (pesëdhjetë milionë) lekë deri në 100 000 000 (njëqind milionë) lekë, zbritja është 20 për qind;
iv) mbi 100 000 000 (njëqind milionë) lekë, zbritja është 30 për qind.
Zbritja e vlerës së detyrimit mujor zbatohet si shumë e të dyja kritereve të mësipërme.
2. Realizimi i dy treguesve, në uljen e vlerës së detyrimit mujor, zbatohet si shumë e tyre, për të gjitha kontratat në fuqi, të lidhura para daljes së këtij vendimi.
3. Tarifa e qirasë ose e enfiteozës, e objekteve të ndërmarrjeve ose shoqërive shtetërore, ku qiramarrësi ose enfiteozëmarrësi kryen një veprimtari prodhuese, do të jetë 1 euro kontrata. Kriteret e konkurrimit, për këto raste, përcaktohen nga Këshilli i Ministrave.
Në rast se subjekti, nuk realizon kushtet e kontratës, atëherë tarifat e qirasë përllogariten sipas atyre të përcaktuara në kapitullin III të këtij vendimi, si dhe penalizohet me gjobë, në masën e garancisë së depozituar, në çastin e lidhjes së kontratës. Vlera e garancisë për këto subjekte do të jetë 10 për qind e vlerës së investimit të marrë përsipër në konkurrim. Garancia kthehet pas përfundimit të investimit.
4. Këshilli i Ministrave përcakton, gjithashtu, kriteret në bazë të të cilave kontratat e qirasë ose enfiteozës, të lidhura përpara hyrjes në fuqi të këtij vendimi, do të bëhen me tarifën 1 euro kontrata. Në rastet kur pasuria e paluajtshme, e dhënë në përdorim të tretëve, në bazë të një kontrate qiraje apo enfiteoze, i është njohur pronarit, tarifa e qirasë ose enfiteozës, për pjesën e njohur pronarit, do të jetë ajo e nënshkruar në kontratë, ndërsa për pjesën tjetër tarifa do të jetë 1 euro kontrata.
V. Monitorimi i kontratave
1. Monitorimi i kontratave të qirasë dhe enfiteozës bëhet nga organi që ka lidhur kontratën. Ndërmarrjet, shoqëritë dhe institucionet shtetërore, si dhe organet e varësisë administrative të tyre bashkëpunojnë me institucionin, që ka lidhur kontratën e qirasë apo të enfiteozës, për monitorimin e saj.
2. Çdo ndryshim i kushteve të kontratës, bëhet me miratimin e titullarit të institucionit, që e ka lidhur kontratën.
3. Ulja e tarifës së qirasë nga realizimi i investimeve vlen, deri në përfundimin e afatit të kontratës së qirasë apo të enfiteozës:
i) nga niveli i punësimit, deri në një vit, në funksion të vërtetimit vjetor të punësimit, të lëshuar nga dega e sigurimeve shoqërore;
ii) nga veprimtaria e eksportit, deri në një vit, në funksion të vërtetimit të kryerjes së eksportit.
4. Titullari i institucionit, që ka lidhur kontratën e qirasë, ka të drejtë t’i rishohë sanksionet për subjektet qiramarrëse, që nuk kanë zbatuar detyrimet kontraktore për arsye të ligjshme.
5. Organi, që merret me monitorimin e kontratave të qirasë ose enfiteozën raporton, çdo vit, në Drejtorinë e Ndihmës Shtetërore, për ndihmën e dhënë dhe zbatimin e kushteve të saj.
VI. Shpërndarja e të ardhurave
1. Të ardhurat, që krijohen nga dhënia me qira ose enfiteozë, ndahen, si më poshtë vijon:
- 70 për qind Buxheti i Shtetit;
- 30 për qind ndërmarrja, shoqëria apo institucioni shtetëror, që ka në administrim objektin e dhënë me qira.
2. Të ardhurat, që krijohen nga dhënia me qira ose enfiteoze e objekteve të institucioneve, të ndërmarrjeve e shoqërive shtetërore, me vlera kombëtare e karakter kulturor, historik, muzeal, arkeologjik e sportiv, ndahen:
- 10 për qind buxheti i shtetit;
- 90 për qind ndërmarrja, shoqëria apo institucioni shtetëror, që ka në administrim objektin e dhënë me qira.
3. Të ardhurat, që krijohen nga lidhja e kontratave me organet e pushtetit vendor, për pasuritë e ndërmarrjeve, shoqërive dhe institucioneve shtetërore, për të cilat zotërojnë të drejtën e përfaqësuesit të pronarit të pronës shtetërore, ndahen:
- 10 për qind Buxheti i Shtetit;
- 60 për qind ndërmarrja, shoqëria apo institucioni shtetëror, që ka në administrim objektin e dhënë me qira.
- 30 për qind organi i pushtetit vendor, që ushtron të drejtën e përfaqësuesit të pronarit të pronës shtetërore.
4. Të ardhurat, që krijohen nga dhënia me qira ose enfiteozë e pasurive, në administrim të Drejtorisë së Shërbimeve Qeveritare dhe Autoritetit Portual, Durrës, të përdoren prej tyre, për të mbuluar shpenzimet që ata kanë.
5. Të ardhurat, që krijohen nga dhënia me qira e pasurisë së universiteteve dhe shkollave të larta, në mbështetje të ligjit nr.8461, datë 25.2.1999 “Për arsimin e lartë në Republikën e Shqipërisë”, ndahen:
- 10 për qind për Buxhetin e Shtetit;
- 90 për qind për institucionin.
VII. Përdorimi i të ardhurave
1. Të ardhurat, që krijohen nga dhënia me qira ose enfiteozë, përdoren nga ndërmarrjet, shoqëritë apo institucionet shtetërore, si më poshtë vijon:
a) për të mbuluar detyrimet ndaj të tretëve dhe për shlyerjen e tatim - taksave;
b) për shpenzime për paga dhe shtesa mbi pagë për punonjësit e ndërmarrjes;
c) për të mbuluar shpenzimet për riparime kapitale dhe investime.
2. Të ardhurat nga dhënia me qira ose enfiteozë e pasurive në administrim të ministrive apo institucioneve të tjera buxhetore, përdoren në përputhje me vendimin nr.432, datë 28.6.2006 të Këshillit të Ministrave “Për krijimin dhe administrimin e të ardhurave, që krijojnë institucionet shtetërore”.
3. Njësitë e qeverisjes vendore vendosin vetë mënyrën e përdorimit të të ardhurave, qё krijohen nga ndёrmarrjet apo institucionet shtetёrore, nё varёsi tё tyre.
VIII. Vlefshmëria e kontratave
1. Kontratat e qirasë ose të enfiteozës janë të vlefshme deri në përfundim të afatit të tyre. Kur ndërmarrja, shoqëria apo institucioni, që ka dhënë mjedise me qira ose enfiteozë, shitet para përfundimit të afatit të kontratës, në njoftimin për shitjen e tyre shënohen ekzistenca e kontratës së qirasë ose enfiteozës, si dhe vlera e investimit të kryer nga subjekti, që e ka marrë me qira ose enfiteozë. Blerësi është i detyruar të respektojë kushtet e kontratës deri në përfundim të afatit të saj.
2. Për truallin, dhënë në përdorim të tretëve, në bazë të një kontrate qiraje ose enfiteoze, dhe të kthyer pronarit në zbatim të ligjit nr.9235, datë 29.7.2004 “Për kthimin dhe kompensimin e pronës”, të ndryshuar, kur ndërtesa në pronësi të pronarit shtet, nuk përdoret për interes publik, shteti detyrohet t’i paguajë subjektit të shpronësuar qiranë e truallit, të përfshirë në kontratën e qirasë apo të enfiteozës, për të cilën ai është njohur pronar, sipas vlerës respektive, të përcaktuar në kontratën e lidhur.
Vlera e qirasë së truallit, që i kalon pronarit, është sa shuma e vlerës së qirasë së truallit të lirë funksional, me vlerën e qirasë së truallit nën ndërtesë.
Qiraja për m2 e truallit funksional do të jetë sipas tarifës së përcaktuar në kontratë.
Qiraja për m2 e truallit nën ndërtesë, e cila në kontratë përfshihet në tarifën e qirasë së ndërtesës, do të llogaritet 20 për qind e tarifës së qirasë për ndërtesën, të përcaktuar në kontratë.
a) Kur investimi i kryer nga subjekti, që ka marrë me qira apo enfiteozë, është nën 150 për qind e vlerës së truallit, me kërkesë të pronarit të shpronësuar të tij, qiraja i kalon pronarit, sipas tarifave, të përcaktuara në kontratë;
b) Kur investimi i kryer nga subjekti, që e ka marrë me qira ose enfiteozë, është mbi 150 për qind të vlerës së truallit, zbatohen procedurat e miratuara në vendimin nr.704, datë 11.10.2006 të Këshillit të Ministrave “Për kriteret e vlerësimit të pronës shtetërore që privatizohet, si dhe procedurën e shitjes”.
Në rast se subjekti kontraktues nuk ia paguan vlerën e truallit, brenda afatit të përcaktuar, subjektit të shpronësuar, subjekti, që e ka dhënë me qira apo enfiteozë, detyrohet, deri në përfundim të kontratës, të paguajë qiranë e truallit, sipas kontratës.
IX. Të përgjithshme
1. Vendimi nr.315, datë 24.4.2003 i Këshillit të Ministrave “Për dhënien me qira të pasurive të ndërmarrjeve, shoqërive dhe institucioneve shtetërore”, i ndryshuar, shfuqizohet.
2. Ngarkohet Ministria e Ekonomisë, Tregtisë dhe Energjetikës të nxjerrë udhëzimin përkatës, në zbatim të këtij vendimi.
3. Ngarkohen Ministria e Ekonomisë, Tregtisë dhe Energjetikës, ministritë e linjës, institucionet qendrore dhe organet e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha


TABELA E TARIFAVE TË QIRASË MUJORE TË PASURIVE NË ADMINISTRIM TË DREJTORISË SË SHËRBIMEVE QEVERITARE

Tarifat minimale mujore të vilave e të objekteve të jenë:

	Nr.
	Vilat dhe objektet
	Njësia e matjes
	Me pajisje
	Pa pajisje
	Bodrum
	Kopsht
	Garazh

	1
	Super kategori
	Lekë m2
	1800
	1500
	300
	150
	

	2
	Kategori ekstra
	Lekë m2
	700
	500
	150
	150
	

	3
	Kategori I
	Lekë m2
	600
	400
	150
	150
	

	4
	Kategori II
	Lekë m2
	500
	300
	150
	150
	

	5
	Kategori III
	Lekë m2
	400
	200
	150
	150
	

	6
	Kategori IV
	Lekë m2
	200
	150
	
	
	200



Tarifat minimale të qirasë të mjediseve për Pallatin e Kongreseve të jenë:

	Nr.
	Emërtimi
	Njësia e matjes
	Tarifat pa TVSH

	I
	Dhënie zyrash me qira
	
	

	A
	Me pajisje
	Lekë/m2/muaj
	2 000

	B
	Pa pajisje
	Lekë/m2/muaj
	1 500

	
	
	
	

	
	
	
	

	II
	Dhënie sallash me qira për 8 orë (1 ditë)
	
	

	A
	Salla e koncerteve dite aktiviteti
	Lekë
	450 000

	B
	Salla e koncerteve dite përgatitore
	Lekë
	112 500

	C
	Salla e kinemasë për një ditë
	Lekë
	80 000

	D
	Salla me përkthim për një ditë
	Lekë
	100 000

	E
	Sallat e vogla për 1 ditë
	Lekë
	45 000

	F
	Konferencë shtypi minimumi 1 orë
	Lekë/orë
	13 500

	
	
	
	

	
	
	
	

	III
	Dhënie hollesh me qira për 8 orë (1 ditë)
	
	

	A
	Holli kuota 0
	Lekë/m2/ditë
	100

	B
	Holli kuota 1
	Lekë/m2/ditë
	300

	C
	Holli kuota 2
	Lekë/m2/ditë
	250

	D
	Holli kuota 3
	Lekë/m2/ditë
	250

